26/70 ring: VÕISTLUS JÄTKUB! Esimesed ringid pärast paaritunnist katkestust sõidetakse turvaauto taga.  29/70 ring: Kovalaineni autol kadus jõud ja mees jäi võistlejaterivist maha, Lotuse meeskond käskis soomlasel boksi keerata.  35/70 ring: Turvaauto lahkus rajalt ning piloodid peavad juba meeskondadega plaani, millal boksidesse minna vahepealseid rehve alla panema. Seega rada on kuivamas.  36/70 ring: Terve trobikond autosid suundus boksi rehve vahetama.  37/70 ring: Alonso ja Button põrkavad kokku ning Ferrari mees jääb äärekivile kinni ning Button lõhub oma rehvi. Alonso jaoks on võistlus lõppenud, Button veereb boksi poole, kus mehhaanikud on ootamas uute rehvide ja uue auto ninaga.  38/70 ring: Turvaauto on juba neljandat korda tänases võistluses autoderivi juhtimas. Kasu lõikab sellest kindlasti liider Vettel, kes saab teha boksipeatuse ning naasta rajale liidrina.  41/70 ring: Turvaauto tuli taas rajalt ära, Vettel endiselt liider. Kobayashi on teisel positsioonil raskustes, kuid suudab Massa vastu kohta hoida. Heidfeld, Di Resta, Webber, Schumacher, Petrov, Rosberg, Sutil lõpetavad esikümne.  42/70 ring: Sündmuste virr-varr jätkub - Schumacher möödub Webberist ning Di Resta lõhub oma masina esitiiva vastu Heidfeldi autot ja langeb kolinal 19. kohale.  44/70 ring: Sutil saab boksist läbisõidukaristuse, kuna möödus konkurendist turvaauto rajaloleku hetkel. Vettel on juba Kobayashist 3,7 sekundi kaugusele ennast rebinud.  46/70 ring: Schumacher möödus Heidfeldist ning tõusis Vetteli, Kobayashi ja Massa järel neljandaks. Sakslane kasutas DRS-süsteemi, milleks võistluste kohtunikelt värskelt ka luba tuli.  49/70 ring: Button tõusis mööda Maldonadost ja Alguersuarist ning kerkis viimasele punktikohale.  52/70 ring: Vettel on omaette klassist ning konkurentidel juba üle 6 sekundi eest sõitnud. Vanameister Schumacher kasutas juhust ja tõusis korraga kaks kohta, kerkides teiseks. Kobayashi andis veel ühe koha ära, kui ka Massa jaapanlasest möödus. Webber pani esimesena alla kõige pehmema rehvisegu.  53/70 ring: Sutil katkestas ja Vettel läks boksi kuivailmarehvide järgi. Massa on lõhkunud oma auto esitiiva vastu ringiga mahajääjat ning langeb jõudsalt tahapoole.  56/70 ring: Heidfeldi võistlus on läbi, kui mees sõidab kergelt Kobayashile sisse ja kaotab auto üle kontrolli.  57/70 ring: Turvaauto on taas rajal.  60/70 ring: Turvaauto tuli eest ära ning Schumacher läks ennast Vetteli vastu kohe näitama.  64/70 ring: Vettel läheb konkurentidel taas eest ära. Järgnevatel kohtadel käib aga äge võitlus Schumacheri, Webberi ja Buttoni vahel.  65/70 ring: Button võtab endale teise koha, tõrjudes Schumacheri kolmandaks ning webberi neljandaks.  66/70 ring: Button on võtnud ühe ringiga 1,5 sekundit Vettelile järgi ning vahe on vaid 1,6 sekundit.  68/70 ring: Webber möödub Schumacherist ja tõuseb kolmandaks. Button on samas Vettelile järgi jõudnud ning üritab viimase kahe ringiga võitu võtta.  70/70 ring: Sebastian Vettel eksis viimasel ringil ning Button pääses mööda ja võitis tänavuse hooaja esimese etapi!